# Europos Sąjungos C 137A/2023

| | ISSN 1977-0960 |
| --- | --- |
| Europos Sąjungos
  oficialusis leidinys | C 137A |
| | |
| Leidimas lietuvių kalba | Informacija ir pranešimai | 66 metai2023m. balandžio 20d. |

ISSN 1977-0960

Europos Sąjungos

oficialusis leidinys

C 137A

Leidimas lietuvių kalba

Informacija ir pranešimai

66 metai2023m. balandžio 20d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Taryba |
| 2023/C 137 A/01 | Pranešimas apie laisvą darbo vietą CONS/AD/186/23. JUR.1 direktorato direktorius (-ė) | 1 |

Turinys

Puslapis

V   Nuomonės

ADMINISTRACINĖS PROCEDŪROS

Taryba

2023/C 137 A/01

Pranešimas apie laisvą darbo vietą CONS/AD/186/23. JUR.1 direktorato direktorius (-ė)

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Taryba

| 2023 4 20 | LT | Europos Sąjungos oficialusis leidinys | CA 137/1 |
| --- | --- | --- | --- |

2023 4 20

LT

Europos Sąjungos oficialusis leidinys

CA 137/1

---

Pranešimas apie laisvą darbo vietą CONS/AD/186/23. JUR.1 direktorato direktorius (-ė)

(2023/C 137 A/01)

BENDRA INFORMACIJA

| Departamentas | JUR.1 |
| --- | --- |
| Darbo vieta | Briuselis, pastatas „Justus Lipsius“ |
| Pareigybės pavadinimas | Direktorius (-ė) |
| Pareigų grupė ir lygis | AD 14 |
| Reikalaujamas asmens patikimumo pažymėjimas | „SECRET UE/ES SECRET“ |
| PARAIŠKŲ PATEIKIMO TERMINAS: | 2023 m. gegužės 12 d., 12.00 val., vidurdienis (Briuselio laiku) |

Departamentas

JUR.1

Darbo vieta

Briuselis, pastatas „Justus Lipsius“

Pareigybės pavadinimas

Direktorius (-ė)

Pareigų grupė ir lygis

AD 14

Reikalaujamas asmens patikimumo pažymėjimas

„SECRET UE/ES SECRET“

PARAIŠKŲ PATEIKIMO TERMINAS:

2023 m. gegužės 12 d., 12.00 val., vidurdienis (Briuselio laiku)

Apie mus

Tarybos Generalinis sekretoriatas (TGS) padeda Europos Vadovų Tarybai ir ES Tarybai bei jų parengiamiesiems organams visose jų veiklos srityse. Vadovaujamas Generalinio sekretoriaus, jis konsultuoja Europos Vadovų Tarybą, Tarybą ir jų pirmininkus (-es) ir jiems (joms) padeda visose veiklos srityse: teikia politines ir teisines konsultacijas, koordinuoja veiklą su kitomis institucijomis, rengia kompromisus, prižiūri visus praktinius aspektus, kurie yra būtini, kad būtų gerai pasirengta Europos Vadovų Tarybos bei ES Tarybos darbui ir jis sklandžiai vyktų, bei rūpinasi šiais aspektais.

Teisės tarnyba pataria Europos Vadovų Tarybai ir Tarybai teisės klausimais, padeda Europos Vadovų Tarybai, Tarybai ir jos parengiamiesiems organams, pirmininkaujančiai valstybei narei ir Tarybos Generaliniam sekretoriatui, kad būtų užtikrintas teisės aktų teisėtumas ir rengimo kokybė. Laikydamasi, kai tinkama, kūrybiško požiūrio ir bendradarbiaudama su kitais Tarybos departamentais, ji padeda identifikuoti teisiškai teisingus ir politiškai priimtinus sprendimus. Tuo tikslu ji teikia visiškai nešališkas nuomones – žodžiu arba raštu, Tarybos prašymu arba savo iniciatyva – bet kokiu teisinio pobūdžio klausimu. Be to, Teisės tarnyba atstovauja Europos Vadovų Tarybai ir Tarybai Sąjungos teismuose nagrinėjamose bylose. Ji yra atsakinga už Europos Vadovų Tarybos ir Tarybos teisės aktų rengimo kokybės tikrinimą ir užtikrina, kad jų redakcijos visomis Sąjungos oficialiosiomis kalbomis būtų teisiniu ir kalbiniu požiūriu nuoseklios. Nuolatinis Teisės tarnybos tikslas – laiku parengti nuomones, kurių skiriamasis bruožas yra visapusiška pagarba teisei, nešališkumas ir aiškumas.

Teisės tarnybą sudaro šeši teminiai direktoratai, kurių veikla apima visas Sąjungos veiklos sritis, ir vienas už teisės aktų kokybę atsakingas direktoratas.

Konkurencingumo, aplinkos, transporto, telekomunikacijų ir energetikos direktoratas (direktoratas JUR.1) specializuojasi įvairiose su vidaus rinka susijusiose politikos srityse. Be konkurencingumo ir augimo, aplinkos, transporto, telekomunikacijų, informacinės visuomenės ir energetikos klausimų, šis direktoratas yra atsakingas už dokumentus, susijusius su klimato kaita, konkurencija ir valstybės pagalba, įsisteigimu ir paslaugomis, bendrovių teise, viešaisiais pirkimais, intelektine nuosavybe, vartotojų apsauga, techniniu derinimu, Euratomu, kosmoso politika ir moksliniais tyrimais.

Siūlome

Direktorato JUR.1 direktoriaus pareigos yra daug pastangų reikalaujantis darbas politiniu bei teisiniu požiūriu įdomioje aplinkoje, vadovaujant 15 asmenų komandai, kurią sudaro aukštos kvalifikacijos teisininkai ir pagalbinis personalas.

Būdamas (-a) pavaldus (-i) generaliniam direktoriui, profesionaliai vadovausite savo direktoratui ir valdysite jo išteklius, organizuosite jo veiklą, padėsite darbuotojams ir juos motyvuosite jų darbe. Užtikrinsite direktorato teikiamų paslaugų ir produktų kokybę, taip pat veiksmingą komunikaciją ir bendradarbiavimą direktorate, visoje Teisės tarnyboje, su kitomis TGS tarnybomis ir su įvairiais išorės suinteresuotaisiais subjektais.

Teiksite aukšto lygio konsultacijas ir nuomones raštu arba žodžiu teisiniais, instituciniais ir procedūriniais klausimais Tarybai, Nuolatinių atstovų komitetui ir kitiems parengiamiesiems organams, pirmininkaujančiai valstybei narei, Tarybos Generaliniam sekretoriui ir TGS, savo iniciatyva arba jų prašymu, dėl dokumentų, priklausančių direktorato kompetencijai. Dalyvausite Tarybos, Nuolatinių atstovų komiteto ir kitų parengiamųjų organų posėdžiuose, taip pat informaciniuose susirinkimuose ir derybose, kad būtų pasiekti kompromisai ir rasti teisiškai teisingi ir politiškai priimtini sprendimai. Atstovausite Teisės tarnybai direktorių lygmeniu tiek Tarybos Generaliniame sekretoriate, tiek už jo ribų. Be to, padėsite Europos Vadovų Tarybai arba Tarybai ir joms atstovausite teisinių ginčų atveju ir, prireikus, ES teismuose nagrinėjamose bylose.

Apskritai galėsite lanksčiai planuoti ir organizuoti darbą laikydamasis (-asi) darbo valandų ir direktorato veiklos srityse vykstančių posėdžių tvarkaraščio. Jūs ir jūsų darbuotojai galėsite naudotis TGS numatytomis darbo sąlygomis, įskaitant nuotolinį darbą.

Kartais reikės vykti į komandiruotes kitoje šalyje, paprastai Europos Sąjungoje (pvz., į Liuksemburgą ir Strasbūrą).

Ieškome

Ieškome teisininko (-ės), išsamiai išmanančio (-ios) ES teisę ir ES veikimą bei procedūras, taip pat gerai išmanančio (-ios) direktorato kompetencijai priskirtas sritis. Patirtis teikiant aukšto lygio teisines konsultacijas politiškai jautrioje aplinkoje būtų privalumas.

Iš visų TGS vadovų (-ių) tikimasi, kad jie (jos) konsultuos savo vadovybę ir suinteresuotuosius subjektus, vadovaus darbuotojams ir valdys finansinius išteklius, taip pat atstovaus TGS. Šie lūkesčiai išdėstyti TGS horizontaliojo vadovo profilio apraše (1).

Be to, šias pareigas užimsiantis asmuo turės:

| — | gebėti strategiškai mąstyti ir planuoti, iš anksto numatyti bei nustatyti galimas problemas ir siūlyti praktiškus kompromisus bei sprendimus; |
| --- | --- |

—

gebėti strategiškai mąstyti ir planuoti, iš anksto numatyti bei nustatyti galimas problemas ir siūlyti praktiškus kompromisus bei sprendimus;

| — | rodyti lyderystę ir gebėti skatinti tvirtą komandinio darbo atmosferą, patarti darbuotojams, juos motyvuoti ir įgalinti juos dirbti daugiakultūrėje aplinkoje, kuriai būdinga įvairovė, ypač daug dėmesio skiriant darbuotojų profesiniam tobulėjimui; |
| --- | --- |

—

rodyti lyderystę ir gebėti skatinti tvirtą komandinio darbo atmosferą, patarti darbuotojams, juos motyvuoti ir įgalinti juos dirbti daugiakultūrėje aplinkoje, kuriai būdinga įvairovė, ypač daug dėmesio skiriant darbuotojų profesiniam tobulėjimui;

| — | būti diplomatiškas, žinoti, kada elgtis lanksčiai, o kada – tvirtai, taip pat būti dėmesingas detalėms, tačiau nepamiršti ir bendro vaizdo; |
| --- | --- |

—

būti diplomatiškas, žinoti, kada elgtis lanksčiai, o kada – tvirtai, taip pat būti dėmesingas detalėms, tačiau nepamiršti ir bendro vaizdo;

| — | gebėti skatinti ir palaikyti gerus darbo santykius su įvairiais vidaus bei išorės partneriais; |
| --- | --- |

—

gebėti skatinti ir palaikyti gerus darbo santykius su įvairiais vidaus bei išorės partneriais;

| — | gebėti pasiekti bendrus susitarimus ir tikslus teikiant tikslines teisines konsultacijas suinteresuotiesiems subjektams ir veiksmingai bei konstruktyviai palengvinant diskusijas; |
| --- | --- |

—

gebėti pasiekti bendrus susitarimus ir tikslus teikiant tikslines teisines konsultacijas suinteresuotiesiems subjektams ir veiksmingai bei konstruktyviai palengvinant diskusijas;

| — | gebėti organizuoti visą direktorato darbą, kad būtų laikomasi svarbių terminų ir užtikrinamas teisingas darbo krūvio paskirstymas komandos nariams, taip pat personalo poreikio planavimas; |
| --- | --- |

—

gebėti organizuoti visą direktorato darbą, kad būtų laikomasi svarbių terminų ir užtikrinamas teisingas darbo krūvio paskirstymas komandos nariams, taip pat personalo poreikio planavimas;

| — | gebėti valdyti pokyčius ir remti darbuotojus vykstant pokyčiams; |
| --- | --- |

—

gebėti valdyti pokyčius ir remti darbuotojus vykstant pokyčiams;

| — | turėti puikių bendravimo įgūdžių, įskaitant tarpasmeninio bendravimo įgūdžius. |
| --- | --- |

—

turėti puikių bendravimo įgūdžių, įskaitant tarpasmeninio bendravimo įgūdžius.

Atsižvelgiant į tai, kad TGS laikosi jame dirbančių vadovaujančių pareigūnų (-ių), iš kurių tikimasi turėti patirties įvairiose srityse, judumo politikos, kandidatai (-ės) turėtų būti pasirengę (-usios) ir gebėti savo karjeros TGS metu dirbti įvairiose veiklos srityse.

ĮDARBINIMO POLITIKA

Kandidatai (-ės) paraiškų pateikimo dieną privalo tenkinti šiuos reikalavimus:

| a) | Bendrosios sąlygos







  — | būti vienos iš Europos Sąjungos valstybių narių piliečiu (-te); |
| --- | --- | --- |

a)

Bendrosios sąlygos

—

būti vienos iš Europos Sąjungos valstybių narių piliečiu (-te);

| — | turėti visas piliečio teises; |
| --- | --- |

—

turėti visas piliečio teises;

| — | būti įvykdžiusiu (-ia) visas įstatymais nustatytas prievoles, susijusias su karo tarnyba. |
| --- | --- |

—

būti įvykdžiusiu (-ia) visas įstatymais nustatytas prievoles, susijusias su karo tarnyba.

| b) | Specialiosios sąlygos







  — | turėti universitetinį išsilavinimą (2) teisės srityje, suteikiantį galimybę studijuoti teisės srities doktorantūroje, arba turėti lygiavertę profesinę kvalifikaciją; |
| --- | --- | --- |

b)

Specialiosios sąlygos

—

turėti universitetinį išsilavinimą (2) teisės srityje, suteikiantį galimybę studijuoti teisės srities doktorantūroje, arba turėti lygiavertę profesinę kvalifikaciją;

| — | turėti ne mažesnę kaip penkiolikos metų atitinkamą profesinę patirtį, įgytą teikiant teisines konsultacijas, iš kurių ne mažiau kaip trejus metus būti faktiškai išdirbus vadovaujamą darbą ir vykdžius organizavimo funkcijas. Trejų metų patirtis einant pareigas, kuriose numatyta didelė teisinio koordinavimo atsakomybė, būtų prilyginama reikalaujamai vadovaujamo darbo patirčiai; |
| --- | --- |

—

turėti ne mažesnę kaip penkiolikos metų atitinkamą profesinę patirtį, įgytą teikiant teisines konsultacijas, iš kurių ne mažiau kaip trejus metus būti faktiškai išdirbus vadovaujamą darbą ir vykdžius organizavimo funkcijas. Trejų metų patirtis einant pareigas, kuriose numatyta didelė teisinio koordinavimo atsakomybė, būtų prilyginama reikalaujamai vadovaujamo darbo patirčiai;

| — | kadangi vidaus komunikacijai TGS ir su kitomis institucijomis yra plačiai vartojamos anglų ir prancūzų kalbos, vieną iš šių dviejų kalbų reikia mokėti puikiai, o kitą – gerai. Kitų ES oficialiųjų kalbų mokėjimas būtų privalumas. |
| --- | --- |

—

kadangi vidaus komunikacijai TGS ir su kitomis institucijomis yra plačiai vartojamos anglų ir prancūzų kalbos, vieną iš šių dviejų kalbų reikia mokėti puikiai, o kitą – gerai. Kitų ES oficialiųjų kalbų mokėjimas būtų privalumas.

NB.

| 1. | Šiai pareigybei užimti reikalaujamas asmens patikimumo pažymėjimas, kuriuo suteikiama teisė susipažinti su įslaptintais dokumentais (pažymėtais slaptumo žyma „SECRET UE/ES SECRET“). Kandidatai (-ės), teikiantys (-čios) paraišką dėl šios pareigybės, turi būti pasirengę (-usios), kad pagal Tarybos sprendimą 2013/488/ES (3) būtų patikrintas jų patikimumas. Paskyrimas eiti šias pareigas įsigalios tik tuo atveju, jei atrinktas (-a) kandidatas (-ė) turės galiojantį asmens patikimumo patvirtinimo pažymėjimą. Asmens patikimumo pažymėjimo neturintiems (-čioms) kandidatams (-ėms) bus pasiūlyta sudaryti laikinąją darbo sutartį, kol bus gauti asmens patikimumo patikrinimo procedūros rezultatai. |
| --- | --- |

1.

Šiai pareigybei užimti reikalaujamas asmens patikimumo pažymėjimas, kuriuo suteikiama teisė susipažinti su įslaptintais dokumentais (pažymėtais slaptumo žyma „SECRET UE/ES SECRET“). Kandidatai (-ės), teikiantys (-čios) paraišką dėl šios pareigybės, turi būti pasirengę (-usios), kad pagal Tarybos sprendimą 2013/488/ES (3) būtų patikrintas jų patikimumas. Paskyrimas eiti šias pareigas įsigalios tik tuo atveju, jei atrinktas (-a) kandidatas (-ė) turės galiojantį asmens patikimumo patvirtinimo pažymėjimą. Asmens patikimumo pažymėjimo neturintiems (-čioms) kandidatams (-ėms) bus pasiūlyta sudaryti laikinąją darbo sutartį, kol bus gauti asmens patikimumo patikrinimo procedūros rezultatai.

| 2. | Sėkmingai atranką praėjęs (-usi) kandidatas (-ė) turi būti pasirengęs (-usi) baigti TGS vadovų mokymo programą. |
| --- | --- |

2.

Sėkmingai atranką praėjęs (-usi) kandidatas (-ė) turi būti pasirengęs (-usi) baigti TGS vadovų mokymo programą.

ATRANKOS PROCEDŪRA

Pasirinkti sėkmingai atranką praėjusius (-ias) kandidatus (-es) paskyrimų tarnybai padeda patariamasis atrankos komitetas. Patariamajam atrankos komitetui padės vertinimo centras, kuriame dirba išorės įdarbinimo konsultantai. Vertinimo centro tokios pačios rūšies pareigybės atžvilgiu parengtos ataskaitos nustos galioti praėjus dvejiems metams nuo dienos, kurią įvyko atitinkama procedūra, arba nustojus galioti TGS ir atitinkamo vertinimo centro preliminariajai sutarčiai, atsižvelgiant į tai, kuri data yra ankstesnė.

Patariamasis atrankos komitetas, remdamasis kandidatų (-čių) paraiškomis, pirmiausia įvertins ir palygins visų kandidatų (-čių) kvalifikacijas, patirtį bei motyvaciją. Remdamasis šiuo lyginamuoju vertinimu patariamasis atrankos komitetas parengs, kandidatų (-čių), kurie (-ios), jo nuomone, yra tinkamiausi (-ios) būti pakviestais (-omis) į pirmąjį pokalbį, sąrašą. Kadangi ši pirmoji atranka yra grindžiama lyginamuoju paraiškų vertinimu, atitiktis šios laisvos darbo vietos reikalavimams neužtikrina pakvietimo į pirmąjį pokalbį. Iš pokalbyje dalyvavusių kandidatų (-čių) patariamasis atrankos komitetas preliminariai atrinks kandidatus (-es), kurie (-ios) turės dalyvauti vertinimo centro testuose ir antrajame pokalbyje su patariamuoju atrankos komitetu.

Preliminarus atrankos procedūros tvarkaraštis:

| — | pokalbiams atrinktus kandidatus numatyta informuoti 2023 m. gegužės mėn. pabaigoje; |
| --- | --- |

—

pokalbiams atrinktus kandidatus numatyta informuoti 2023 m. gegužės mėn. pabaigoje;

| — | pirmuosius pokalbius planuojama surengti 2023 m. birželio mėn. pradžioje; |
| --- | --- |

—

pirmuosius pokalbius planuojama surengti 2023 m. birželio mėn. pradžioje;

| — | vertinimo centro testus numatyta surengti 2023 m. birželio mėn. antroje pusėje; |
| --- | --- |

—

vertinimo centro testus numatyta surengti 2023 m. birželio mėn. antroje pusėje;

| — | antrąjį pokalbių etapą planuojama surengti 2023 m. birželio mėn. pabaigoje. |
| --- | --- |

—

antrąjį pokalbių etapą planuojama surengti 2023 m. birželio mėn. pabaigoje.

NB. Pirmiau pateiktas tvarkaraštis yra tik orientacinis ir gali būti keičiamas.

TEISINIS PAGRINDAS

Pranešimas apie šią laisvą darbo vietą skelbiamas visose Europos Sąjungos institucijose ir kituose išorės šaltiniuose laikantis Europos Sąjungos pareigūnų tarnybos nuostatų (4) 29 straipsnio 1 ir 2 dalių.

KAIP PATEIKTI PARAIŠKĄ?

Galutinis paraiškų pateikimo terminas yra 2023 m. gegužės 12 d. 12.00 val., vidurdienis (Briuselio laiku).

Paraiškos bus priimamos tik el. paštu ir turi būti išsiųstos adresu applications.management@consilium.europa.eu (5) ne vėliau kaip iki galutinio paraiškų pateikimo termino. Po nurodyto termino pateiktos paraiškos nebus nagrinėjamos.

Pirmiau nurodytas el. pašto adresas turi būti naudojamas visai su atrankos procedūra susijusiai korespondencijai (el. laiško dalyko eilutėje turi būti ši nuoroda: CONS/AD/186/23 JUR.1).

Prieš pateikdami (-os) paraišką, kandidatai (-ės) turėtų atidžiai patikrinti, ar jie (jos) atitinka pirmiau išdėstytus skirsnyje „Įdarbinimo politika“ nustatytus reikalavimus, kad nebūtų automatiškai pašalinti (-os) iš atrankos procedūros.

Kad paraiškos byla galiotų, į ją turi būti įtraukti šie PDF formato dokumentai (NB. Užrakinti, slaptažodžiu apsaugoti arba elektroniniu būdu pasirašyti dokumentai nebus priimami):

| a) | paraiškos forma – tinkamai užpildyta ir su nurodyta data (failas turi būti pavadintas „XXX (JŪSŲ PAVARDĖ) – Application form.pdf“); norėdami atsisiųsti elektroninę paraiškos formą (anglų arba prancūzų kalba), spustelėkite atitinkamą nuorodą arba nukopijuokite ir įklijuokite ją į savo naršyklę (6):
  https://www.consilium.europa.eu/media/62493/gsc-application_form_senior_management_en.docx
  https://www.consilium.europa.eu/media/62492/gsc-application_form_senior_management_fr.docx |
| --- | --- |

a)

paraiškos forma – tinkamai užpildyta ir su nurodyta data (failas turi būti pavadintas „XXX (JŪSŲ PAVARDĖ) – Application form.pdf“); norėdami atsisiųsti elektroninę paraiškos formą (anglų arba prancūzų kalba), spustelėkite atitinkamą nuorodą arba nukopijuokite ir įklijuokite ją į savo naršyklę (6):

https://www.consilium.europa.eu/media/62493/gsc-application_form_senior_management_en.docx

https://www.consilium.europa.eu/media/62492/gsc-application_form_senior_management_fr.docx

| b) | išsamus gyvenimo aprašymas (curriculum vitae) anglų arba prancūzų kalba (be nuotraukų), pageidautina, naudojant „Europass“ formą (https://europa.eu/europass/en/create-europass-cv; https://europa.eu/europass/fr/create-your-europass-cv), apimantis visą kandidato (-ės) karjerą, nurodant, inter alia, kandidato (-ės) kvalifikacijas, kalbų mokėjimą, patirtį ir šiuo metu užimamas pareigas (byla turi būti pavadinta „XXX (JŪSŲ PAVARDĖ) – CV.pdf“); |
| --- | --- |

b)

išsamus gyvenimo aprašymas (curriculum vitae) anglų arba prancūzų kalba (be nuotraukų), pageidautina, naudojant „Europass“ formą (https://europa.eu/europass/en/create-europass-cv; https://europa.eu/europass/fr/create-your-europass-cv), apimantis visą kandidato (-ės) karjerą, nurodant, inter alia, kandidato (-ės) kvalifikacijas, kalbų mokėjimą, patirtį ir šiuo metu užimamas pareigas (byla turi būti pavadinta „XXX (JŪSŲ PAVARDĖ) – CV.pdf“);

| c) | motyvacinis laiškas anglų arba prancūzų kalba (failas turi būti pavadintas „XXX (JŪSŲ PAVARDĖ) – Motivation letter.pdf“); |
| --- | --- |

c)

motyvacinis laiškas anglų arba prancūzų kalba (failas turi būti pavadintas „XXX (JŪSŲ PAVARDĖ) – Motivation letter.pdf“);

Jei šie dokumentai nebus pateikti, paraiška bus pripažinta negaliojančia.

NB. Į pirmąjį pokalbio etapą pakviestų atrinktų kandidatų bus paprašyta pateikti išsilavinimą patvirtinančių diplomų kopijas ir su profesine patirtimi susijusių dokumentų bei pažymėjimų kopijas. Patvirtinamieji dokumentai turi būti išduoti trečiosios šalies.

Patvirtinamieji dokumentai turėtų būti sunumeruoti (1, 2 priedai ir t. t.) ir sugrupuoti viename PDF formato dokumente (failas turi būti pavadintas „XXX (JŪSŲ PAVARDĖ) – Supporting documents.pdf“). Turėtų būti pateikta rodyklė.

Jei vėliausiai dieną iki pokalbio nebus pateikti visi patvirtinamieji dokumentai,, tai gali būti laikoma pagrindu pašalinti kandidatą.

Paštu arba per debesijos sprendimais grindžiamas duomenų saugyklas ar dalijimosi rinkmenomis platformas gautos paraiškos nebus nagrinėjamos.

Sėkmingai atranką praėjusio (-os) kandidato (-ės) bus paprašyta pateikti pirmiau minėtų dokumentų originalus.

Kandidatai (-ės) gaus el. laišką, patvirtinantį, kad jų paraiška gauta. Tačiau gali kilti techninių sunkumų, susijusių su el. laiškų siuntimu. Todėl negavus el. laiško, patvirtinančio, kad paraiška gauta, kandidatų (-čių) prašoma pasitikrinti adresu applications.management@consilium.europa.eu. Kadangi patariamasis atrankos komitetas darbą pradės iškart po galutinio paraiškų pateikimo termino, visa korespondencija dėl to, ar paraiška gauta, turėtų įvykti per savaitę nuo tos dienos.

ĮVAIROVĖ IR ĮTRAUKTIS

TGS yra įsipareigojęs užtikrinti įvairovę ir įtrauktį. Daugiau informacijos pateikiama atitinkamame pareiškime:

https://www.consilium.europa.eu/lt/general-secretariat/jobs/diversity-and-inclusion/.

PAKARTOTINIS PARAIŠKŲ NAGRINĖJIMAS

Informacijos apie procedūras, susijusias su prašymais dėl skundų, apeliacinių skundų ir kreipimosi į Europos ombudsmeną, galite rasti adresu:

https://www.consilium.europa.eu/media/56646/complaint-lt.pdf.

DUOMENŲ APSAUGA

Taisyklės, reglamentuojančios su šia atrankos procedūra susijusių asmens duomenų tvarkymą, pateikiamos pareiškime dėl privatumo:

https://www.consilium.europa.eu/media/56670/jobs-data-protection-083r00-lt.pdf.

---

(1)  https://www.consilium.europa.eu/media/53265/gsc-manager-profile-lt.pdf

(2)  Europos Sąjungos pareigūnų tarnybos nuostatų (toliau – Tarnybos nuostatai) 5 straipsnio 3 dalies c punkte reikalaujama, kad kandidatas (-ė) turėtų bent jau:

| i) | diplomu patvirtintą išsilavinimą, atitinkantį užbaigtas universitetines studijas, kai įprastinė universitetinių studijų trukmė yra ketveri metai ar daugiau, arba |
| --- | --- |

i)

diplomu patvirtintą išsilavinimą, atitinkantį užbaigtas universitetines studijas, kai įprastinė universitetinių studijų trukmė yra ketveri metai ar daugiau, arba

| ii) | diplomu patvirtintą išsilavinimą, atitinkantį užbaigtas universitetines studijas, ir ne mažesnę kaip vienų metų atitinkamą profesinę patirtį, kai įprastinė universitetinių studijų trukmė yra bent treji metai. |
| --- | --- |

ii)

diplomu patvirtintą išsilavinimą, atitinkantį užbaigtas universitetines studijas, ir ne mažesnę kaip vienų metų atitinkamą profesinę patirtį, kai įprastinė universitetinių studijų trukmė yra bent treji metai.

(3)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

(4)  Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos, nustatyti Tarybos reglamentu (EEB, Euratomas, EAPB) Nr. 259/68 (OL L 56, 1968 3 4, p. 1), konsoliduota redakcija pateikiama adresu https://eur-lex.europa.eu/legal-content/LT/TXT/?uri=CELEX%3A01962R0031-20220101.

(5)  Šis el. pašto adresas yra susietas su funkcine el. pašto dėžute ir joje gali būti tvarkomi tik slaptumo žyma „Normal“ pažymėti pranešimai; el. laiškai, siunčiami pasirinkus kitus slaptumo lygius (pvz., „Personal“, „Private“, „Confidential“ arba užšifruoti el. laiškai), negali būti tvarkomi. Todėl prašom pasirinkti slaptumo žymą „Normal“. Jūsų el. laiškas turi būti ne didesnis kaip 25 MB. Jeigu jūsų el. laiškas, kartu su priedais, viršija šį didžiausią leistiną dydį, priedus prašom siųsti keliais atskirais el. laiškais.

(6)  Jei jums reikia daugiau informacijos ir (arba) susidūrėte su techninėmis problemomis, susisiekite su mumis el. paštu adresu applications.management@consilium.europa.eu.

---